A fokozott erőfeszítések hamarosan sikerekhez vezettek 1998 és 2000 között. Ezután Norvégia megtapasztalta a kudarcot. 2001-ben képviselőjük, Haldor Lægreid holtversenyben utolsó helyen végzett Izlanddal, így a rossz eredmény miatt az ország nem indított versenyzőt a következő évben. A 2003-as siker után, mikor Jostein Hasselgård negyedik helyen végzett "I'm Not Afraid To Move On" című dalával, a következő évben Knut Anders Sørum és a "High" is utolsó helyen végzett összesen 3 ponttal, amelyet a szomszédos Svédország adott nekik.